**SZEKSZÁRDI ROMA NEMZETISÉGI ÖNKORMÁNYZAT**

***AZ ELŐTERJESZTÉS SORSZÁMA: 21.***

***MELLÉKLET: 1 db***

***TÁRGY: A Szekszárd Megyei Jogú Város Önkormányzatával kötött közigazgatási szerződés felülvizsgálata***

***E L Ő T E R J E S Z T É S***

***a Szekszárdi Roma Nemzetiségi Önkormányzat Képviselő-testülete***

***soron következő ülésére***

***ELŐTERJESZTŐ: ifj. Kovács György elnök***

***ELŐTERJESZTÉST KÉSZÍTETTE: dr. Hoffmann Adél osztályvezető***

***ELŐADÓ: dr. Hoffmann Adél osztályvezető***

***TÖRVÉNYESSÉGI VÉLEMÉNYEZÉSRE BEMUTATVA: dr. Holczer Mónika igazgatóságvezető***

*Terjedelem: 1 + 2 oldal*

**Tisztelt Képviselő-testület!**

A nemzetiségről szóló 2011. évi CLXXIX. törvény (a továbbiakban Njtv.) 80. § (1) bekezdése szerint „*a települési önkormányzat, illetve az a hivatal, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatát ellátja, biztosítja a helyi nemzetiségi önkormányzat részére az önkormányzati működés személyi és tárgyi feltételeit, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív végrehajtási feladatok ellátásáról*”

Az Njtv. 80. § (2) bekezdése szerint:

„*Az (1) bekezdés szerinti kötelezettségének teljesítése érdekében a helyi önkormányzat az erre vonatkozó írásbeli kezdeményezés kézhezvételétől számított* ***harminc napon belül biztosítja*** *a rendeltetésszerű helyiséghasználatot. A települési önkormányzat a települési nemzetiségi önkormányzattal […] a helyiséghasználatra, a további feltételek biztosítására és a feladatok ellátására vonatkozóan közigazgatási szerződésben megállapodik.* (Szekszárd Megyei Jogú Város Önkormányzata és a Szekszárdi Roma Nemzetiségi Önkormányzat a két önkormányzat együttműködésére és a nemzetiségi önkormányzat működéséhez szükséges feltételek biztosítására vonatkozóan közigazgatási szerződést kötött, amely 2021. január 1. napján lépett hatályba.)

Az Njtv. 80. § (2) bekezdéserögzíti továbbá, hogy „*A* ***megállapodást szükség szerint****, általános vagy időközi választás esetén* ***az alakuló ülést követő harminc napon belül felül kell vizsgálni****. A helyi önkormányzat és a nemzetiségi önkormányzat szervezeti és működési szabályzatában rögzíti a megállapodás szerinti működési feltételeket, a megállapodás megkötését, módosítását követő harminc napon belül.”*

Tájékoztatom a Tisztelt Képviselő-testületet, hogy Szekszárd Megyei Jogú Város Polgármesteri Hivatala a közigazgatási szerződést határidőben felülvizsgálta, és figyelemmel arra, hogy Szekszárd Megyei Jogú Város polgármestere és a Szekszárdi Német Nemzetiségi Önkormányzat elnöke között a közeljövőben egyeztetésekre kerül sor, azzal a javaslattal élt irányomba, hogy a Szekszárdi Roma Nemzetiségi Önkormányzattal is kerüljön sor egy egyeztetésre.

Fentiekre tekintettel javaslom az előterjesztés mellékletét képező, jelenleg hatályos közigazgatási szerződést – az egyeztetés lezárásáig, illetve a jóváhagyandó, új közigazgatási szerződés hatályba lépéséig – hatályban tartani.

Kérem a Képviselő-testületet az előterjesztés megtárgyalására és a határozati javaslat elfogadására.

**Szekszárd, 2024. november 11.**

**ifj. Kovács György**

**elnök**

**Határozati javaslat**

**A Szekszárdi Roma Nemzetiségi Önkormányzat Képviselő-testületének**

**…/2024. (………..) határozata**

***Szekszárd Megyei Jogú Város Önkormányzata és a Szekszárdi Roma Nemzetiségi Önkormányzat között fennálló közigazgatási szerződés felülvizsgálatáról***

A Szekszárdi Roma Nemzetiségi Önkormányzat Képviselő-testülete

1. megállapítja, hogy a Szekszárdi Roma Nemzetiségi Önkormányzat és Szekszárd Megyei Jogú Város Önkormányzata között 2021. január 1. napjától hatályos közigazgatási szerződés felülvizsgálata határidőben megtörtént;

**Határidő: döntéshozatal napja**

**Felelős: ifj. Kovács György elnök**

1. dönt arról, hogy a határozat mellékletét képező, jelenleg hatályos közigazgatási szerződést – a Szekszárd Megyei Jogú Város polgármesterével történő egyeztetés lezárásáig, illetve az annak eredményeképpen jóváhagyandó, új közigazgatási szerződés hatályba lépéséig – hatályban tartja;

**Határidő: 2024. november 18.**

**Felelős: ifj. Kovács György elnök**

1. felhívja a Polgármesteri Hivatalt, hogy az egyeztetéseket követően a közigazgatási szerződést készítse elő és jóváhagyásra terjessze a képviselő-testület, illetve Szekszárd Megyei Jogú Város Önkormányzatának közgyűlése elé.

**Határidő: 2025. január 31.**

**Felelős: dr. Zsikó-Gál Klaudia jegyző**