**SZEKSZÁRDI ROMA NEMZETISÉGI ÖNKORMÁNYZAT**

***ELŐTERJESZTÉS SORSZÁMA: 25.***

***MELLÉKLET: 1 db***

***TÁRGY: Javaslat használati megállapodás aláírására***

***E L Ő T E R J E S Z T É S***

***a Szekszárdi Roma Nemzetiségi Önkormányzat Képviselő-testülete***

***Soron következő ülésére***

|  |  |
| --- | --- |
| ***ELŐTERJESZTŐ:*** | ***ifj. Kovács György elnök*** |
|  |  |
|  |  |
| ***AZ ELŐTERJESZTÉST KÉSZÍTETTE:*** | ***Csempesz Péter pályázati referens*** |
|  |  |
|  |  |
| ***ELŐADÓ:*** | ***Magyarné Somogyvári Tünde osztályvezető*** |
|  |  |
|  |  |

**TÖRVÉNYESSÉGI VÉLEMÉNYEZÉSRE BEMUTATVA:**

**dr. Holczer Mónika igazgatóságvezető**

Terjedelem: 1 + 2 oldal

*Egyszerű többség*

**Tisztelt Képviselő-testület!**

A TOP-6.7.1-16-SE1-2017-00001 azonosítószámú Szekszárd leromlott városi területének rehabilitációja című projekt keretében kialakításra került egy közösségi ház a Szekszárd, Patak utca 30. (HRSZ 3304) címen. A közösségi ház tulajdonosa Szekszárd MJV Önkormányzata, kezelője a Szekszárdi Vagyonkezelő Kft., bérlője 2024. 12. 31-ig szóló bérleti szerződés keretében a Szent Erzsébet Caritas Alapítvány (a továbbiakban: Alapítvány).

Amennyiben az Alapítvány erre lehetőséget biztosít, akkor heti 2 alkalommal a Szekszárdi Roma Nemzetiségi Önkormányzat is szervezhetne programokat a közösségi házban az Alapítvány és a Szekszárdi Roma Nemzetiségi Önkormányzat között megkötendő használati megállapodásban (a továbbiakban: Megállapodás) rögzített feltételekkel.

A Megállapodás papír alapon az Alapítványnál van, amennyiben aláírásra kerül, akkor az Alapítvány el fogja juttatni a megállapodást aláírásra.

A Megállapodás tervezete jelen előterjesztés mellékletét képezi.

Fentiek alapján kérem a Képviselő-testületet, hogy szíveskedjen döntést hozni a használati megállapodás aláírásáról.

**Szekszárd, 2024. november 12.**

**ifj. Kovács György**

**elnök**

**Határozati javaslat**

**Szekszárdi Roma Nemzetiségi Önkormányzat Képviselő-testületének**

**…/2024. ( ……) határozata**

***használati megállapodás aláírásáról***

Szekszárdi Roma Nemzetiségi Önkormányzat Képviselő-testülete

1. dönt arról, hogy amennyiben a Szent Erzsébet Caritas Alapítvány részéről aláírásra kerül, akkor a Szekszárdi Roma Nemzetiségi Önkormányzat képviseletében az elnök aláírhatja a használati megállapodást a Patak utcai közösségi ház vonatkozásában;

**Határidő: a döntéshozatal napja**

**Felelős: ifj. Kovács György elnök**

1. felhatalmazza az elnököt a használati megállapodás tervezet végleges tartalmának jóváhagyására, amennyiben a Szent Erzsébet Caritas Alapítvány részéről módosító javaslat érkezik a megállapodás tervezethez

**Határidő: a döntéshozatal napja**

**Felelős: ifj. Kovács György elnök**