**SZEKSZÁRDI ROMA NEMZETISÉGI ÖNKORMÁNYZAT**

***ELŐTERJESZTÉS SORSZÁMA: 20.***

***MELLÉKLET: - db***

***TÁRGY: Javaslat közmeghallgatás időpontjának kitűzésére***

***E L Ő T E R J E S Z T É S***

***a Szekszárdi Roma Nemzetiségi Önkormányzat Képviselő-testülete***

***Soron következő ülésére***

|  |  |
| --- | --- |
| ***ELŐTERJESZTŐ:*** | ***ifj. Kovács György elnök*** |
|  |  |
|  |  |
| ***AZ ELŐTERJESZTÉST KÉSZÍTETTE:*** | ***dr. Hoffmann Adél osztályvezető*** |
|  |  |
|  |  |
| ***ELŐADÓ:*** | ***dr. Hoffmann Adél osztályvezető*** |
|  |  |
|  |  |

**TÖRVÉNYESSÉGI VÉLEMÉNYEZÉSRE BEMUTATVA:**

**dr. Holczer Mónika igazgatóságvezető**

Terjedelem: 1 + 2 oldal

*Egyszerű többség*

**Tisztelt Közgyűlés!**

A nemzetiségek jogairól szóló 2011. évi CLXXIX. törvény (a továbbiakban: Njtv.) 97. §(1) bekezdése szerint „***A települési nemzetiségi önkormányzat képviselő-testülete évente legalább egyszer, a szervezeti és működési szabályzatban szabályozott rendben közmeghallgatást tart.*** *A közmeghallgatásról jegyzőkönyv készül.”*

Az Njtv. 97. § (2) bekezdése alapján *„a közmeghallgatás a képviselő-testület olyan ülése, amelyen a helyi lakosság és a helyben érdekelt szervezetek képviselői a helyi nemzetiségi közügyeket érintő kérdéseket és javaslatot tehetnek. Az elhangzott javaslatra, kérdésre a közmeghallgatáson vagy legkésőbb tizenöt napon belül választ kell adni.”* Az Njtv 97. § (3) bekezdése rögzíti, *hogy „a képviselő-testület a közmeghallgatás időpontját legalább tizenöt nappal korábban - a szervezeti és működési szabályzatban meghatározott módon - közzéteszi.”*

A Szekszárdi Roma Nemzetiségi Önkormányzat Képviselő-testülete 22/2024. (X.14.) határozatával elfogadott Szervezeti és Működési Szabályzata (a továbbiakban: SZMSZ) 15. alcíme a közmeghallgatásról az alábbi rendelkezéseket tartalmazza:

*15. Közmeghallgatás*

*(1) A nemzetiségi önkormányzat képviselő-testülete évente legalább egy alkalommal közmeghallgatást tart.*

*(2) A közmeghallgatás meghirdetéséről az elnök gondoskodik, melynek során a lakosságot a helyi sajtó útján is értesíteni kell.*

*(3) A közmeghallgatásról jegyzőkönyv készül.*

Az Njtv. 97. § (4) bekezdése lehetőséget biztosít a közmeghallgatás személyes megjelenés nélkül történő megtartására is, ugyanakkor a választópolgárokkal való közvetlen kapcsolattartás érdekében- a korábbi évek gyakorlatának megfelelően- javaslom, hogy a közmeghallgatásra személyes megjelenéssel kerüljön sor.

Fentiek alapján kérem a Képviselő-testületet, hogy szíveskedjen döntést hozni a közmeghallgatás időpontjáról.

**Szekszárd, 2024. november 11.**

**ifj. Kovács György**

**elnök**

**Határozati javaslat**

**Szekszárdi Roma Nemzetiségi Önkormányzat Képviselő-testületének**

**…/2024. ( ……) határozata**

***közmeghallgatás időpontjának kitűzéséről***

Szekszárdi Roma Nemzetiségi Önkormányzat Képviselő-testülete

1. dönt arról, hogy a nemzetiségek jogairól szóló 2011. évi CLXXIX. törvény 97. §- ában, valamint a Szekszárdi Roma Nemzetiségi Önkormányzat Képviselő-testülete 22/2024. (X.14.) határozatával elfogadott Szervezeti és Működési Szabályzata 15. alcímében foglaltakalapján 2024. ……………………….. napján ………….. órakor – személyes megjelenéssel- közmeghallgatást tart;

**Határidő: a döntéshozatal napja**

**Felelős: ifj. Kovács György elnök**

1. felkéri a Polgármesteri Hivatalt, hogy hirdetményben tájékoztassa a lakosságot a közmeghallgatás időpontjáról.

**Határidő: Legkésőbb a közmeghallgatás időpontját megelőző 16. nap**

**Felelős:** **dr. Hoffmann Adél osztályvezető**